Dit laat my wéér kyk. Die eenvoudige laventel-foto.
JY LEES NOU Dit laat my wéér kyk. Die eenvoudige laventel-foto.
Dis een van 'n rits asemrowende foto's wat ons voorbladfotograaf, Leana Clunies-Ross, tydens 'n wegbreek na Kroasië se Dalmasiese Kus geneem het.
Net onlangs het SARIE in Pretoria, Bloemfontein en Kaapstad glansgeleenthede gehou waar lesers ons rubriekskrywers - Nataniël, André le Roux, Marita van der Vyver en Izak de Villiers - van nader leer ken het. Izak het van sy ryk gedigte voorgelees, ons het gelag vir André se stuitighede oor die verhouding tussen man en vrou, en saam met Marita onthou van Griet se emosionele reis in haar wenboek Griet skryf 'n sprokie. Vir Nataniël se unieke stories en sê-goed het ons gelag én gehuil.
Suksesvolle mense is ook dié wat nie soseer meer as ander doen nie, maar wel élke taak, élke keer met passie en presiesheid aanpak. Wat aandag gee aan die fynste besonderheid van 'n projek, klein en groot. Hierin lê die lekkerte vir ons almal. Want wat's beter as om te weet dat jy iets werklik goed kan doen - keer op keer.